
Text rozhodnutia
Súd: Krajský súd Bratislava Spisová značka: 2Cob/47/2010 Identifikačné číslo súdneho spisu: 1010899874 Dátum vydania rozhodnutia: 25. 04. 2013 Meno a priezvisko sudcu, VSÚ: JUDr. Lenka Praženková ECLI: ECLI:SK:KSBA:2013:1010899874.4 Opravné uznesenie Krajský súd v Bratislave v právnej veci žalobcu: STAVBET, s.r.o., Majerská cesta 3, Banská Bystrica, IČO: 36 024 023, zast.: Štefan Lišiak, advokát, Robotnícka 8, Banská Bystrica, proti žalovanému: FAVART - UNITEAM, s.r.o., Drieňová 24, Bratislava, IČO: 35 701 897, zast.: Mgr. Jindrich Majerský, advokát, Košická 56, Bratislava, o zaplatenie 16.741,02 eura s príslušenstvom, o odvolaní žalovaného proti rozsudku Okresného súdu Bratislava II č.k. 23Cb/93/2006-356 zo dňa 15.10.2009 vo vyhovujúcej časti a v časti náhrady trov konania takto r o z h o d o l : Záhlavie uznesenia Krajského súdu v Bratislave č.k. 2Cob/47/2010-404 zo dňa 24.07.2012 sa o p r a v u j e tak, že pred slovom „takto“ sa dopĺňajú slová: „vo vyhovujúcej časti a v časti náhrady trov konania“ . Výrok uznesenia Krajského súdu v Bratislave č.k. 2Cob/47/2010-404 zo dňa 24.07.2012 sa o p r a v u j e tak, že za dátum 15.10.2009 sa vkladajú slová: „v napadnutej časti“, a tak výrok uznesenia Krajského súdu v Bratislave č.k. 2Cob/47/2010-404 zo dňa 24.07.2012 má správne znieť: „Krajský súd v Bratislave rozsudok Okresného súdu Bratislava II č.k. 23Cb/93/2006-356 zo dňa 15.10.2009 v napadnutej časti zrušuje a vec vracia súdu prvého stupňa na ďalšie konanie.“ o d ô v o d n e n i e : Uznesením č.k. 2Cob/47/2010-404 zo dňa 24.07.2012 Krajský súd v Bratislave zrušil rozsudok Okresného súdu Bratislava II č.k. 23Cb/93/2006-356 zo dňa 15.10.2009 v napadnutej časti zrušuje a vec vracia súdu prvého stupňa na ďalšie konanie.“ V záhlaví písomného vyhotovenia uznesenia č.k. 2Cob/47/2010-404 zo dňa 24.07.2012 bola vec, ktorú prejednával odvolací súd označená ako „o odvolaní žalovaného proti rozsudku Okresného súdu Bratislava II č.k. 23Cb/93/2006-356 zo dňa 15.10.2009“. Vo výroku písomného vyhotovenia tohto uznesenia Krajského súdu v Bratislave bolo uvedené, že: "Krajský súd v Bratislave rozsudok Okresného súdu Bratislava II č.k. 23Cb/93/2006-356 zo dňa 15.10.2009 zrušuje a vec vracia súdu prvého stupňa na ďalšie konanie.“ Podľa § 211 ods. 2 O.s.p. ak tento zákon (O.s.p.) neustanovuje inak, pre konanie na odvolacom súde platia primerane ustanovenia o konaní pred súdom prvého stupňa. Podľa § 167 ods. 2 O.s.p. ak nie je ďalej ustanovené inak, použijú sa na uznesenie primerane ustanovenia o rozsudku. Podľa § 164 O.s.p. súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí účastníkom. Pritom môže odložiť vykonateľnosť rozsudku na čas, kým opravné uznesenie nenadobudne právoplatnosť. Ako vyplýva z obsahu odvolania žalovaného a zo zápisnice z pojednávania pred odvolacím súdom na č.l. 402 žalovaný napadol rozsudok Okresného súdu Bratislava II č.k. 23Cb/93/2006-356 zo dňa 15.10.2009 vo vyhovujúcej časti a v časti náhrady trov konania. Preto vec, ktorú prejednával odvolací súd, bolo treba správne v záhlaví označiť „o odvolaní žalovaného proti rozsudku Okresného súdu Bratislava II č.k. 23Cb/93/2006-356 zo dňa 15.10.2009 vo vyhovujúcej časti a v časti náhrady trov konania“. Preto odvolací súd túto zrejmú nesprávnosť, nepresnosť aj bez návrhu účastníka konania podľa § 167 ods. 2 v spojení s ust. § 164 O.s.p. a § 211 ods. 2 O.s.p. opravil. Ako vyplýva ďalej zo zápisnice z pojednávania pred odvolacím súdom na č.l. 402 odvolací súd vyhlásil uznesenie v znení: Krajský súd v Bratislave rozsudok Okresného súdu Bratislava II č.k. 23Cb/93/2006-356 zo dňa 15.10.2009 v napadnutej časti zrušuje a vec vracia súdu prvého stupňa na ďalšie konanie.“ Vzhľadom k tomu, že vo výroku písomného vyhotovenia uznesenia odvolacieho súdu absentuje slovné spojenie „v napadnutej časti“, odvolací súd túto chybu v písaní podľa § 167 ods. 2 v spojení s ust. § 164 O.s.p. a § 211 ods. 2 O.s.p. opravil. Toto rozhodnutie je výsledkom hlasovania odvolacieho senátu v pomere hlasov: za 3:0 proti. Poučenie: Proti tomuto uzneseniu odvolanie nie je prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2013:1010899874.4 (dáta aktuálne k 13. 11. 2026). Záväzné je znenie zverejnené súdom.




